
REFERAT DE APROBARE

În baza prevederilor art. 136 alin. (1) ale Ordonanței de Urgență nr. 57/2019, privind Codul administrativ, initiez un proiect de hotărâre privind aprobarea Regulamentului privind circulația ATV-urilor, motocicletelor, mopedelor și mașinilor off-road pe raza comunei Sadu.
[bookmark: _Hlk138243310]Dispozițiile prevăzute de Regulament au ca scop asigurarea desfășurării fluente si în siguranță a circulației pe drumurile de utilitate privată,  de interes local deschise circulației publice, pe poteci, precum și ocrotirea vieții, integrității corporale și a sănătății cetățenilor şi turiștilor și în zona drumurilor de utilitate privată sau potecilor, protecția drepturilor și intereselor legitime ale persoanelor respective, a proprietății publice și private, cât și a mediului din raza UAT Sadu.
Prevederile Regulamentului se aplică tuturor participanților la trafic, precum și autorităților, instituțiilor, organizațiilor și asociaților care au atribuții în domeniul circulației și siguranței pe drumurile de utilitate privată sau potecile de pe raza UAT Sadu.
Îndrumarea, supravegherea și controlul respectării Regulamentului se fac de către Administrația Publică Locală a UAT Sadu prin personal desemnat, care are obligația să ia măsurile legale în cazul în care constată încălcări ale acestora, si/sau in colaborare cu  reprezentantii altor institutii care au calitatea de agenti constatatori conform legii. Circulația pe drumurile de interes local, de utilitate privată, deschise circulaţiei publice, este reglementată conform O.G 43/1997 privind regimul drumurilor, precum și in fondul forestier şi pe poteci, pe terenurile private, rețeaua de ape de pe raza UAT Sadu a: motocicletelor , ATV-urilor si masinilor off-road  dupa caz, săniilor cu motoare, drepturile, obligațiile și răspunderile care revin persoanelor fizice și juridice, precum și atribuțiile unor autorități ale administrației publice locale, instituții, organizații și asociații sunt supuse dispozițiilor prevăzute în prezenta Hotărâre, numită în continuare „Regulament”.
Grupurile de turiști de aventură organizate (moto, ATV, masini off-road, etc.) pot parcurge traseele prevăzute în Anexa 1 doar însoțite de persoane înscrise în„ Registrul îndrumătorilor de turism de aventură” deschis de Asociația ProAdventure Transilvania, care trebuie sa cunoasca topografia imprejurimilor, sa aiba cunostinte despre flora si fauna zonei, de prim – ajutor in caz de accidentare si de mecanica. Modelul Registrului se regăsește în Anexa 2 la Regulament.
Înscrierea în „Registrul îndrumătorilor de turism de aventură” se va face pe baza unei documentații, care va cuprinde: Cerere, copie după CI, copie permis de conducere corespunzător categoriei pentru care face îndrumare.
În cadrul regulamentului sunt prevăzute regulile de circulație, procedura de constatare a contravențiilor, precum și sancțiunile aplicabile.
Conform prevederilor este interzis accesul neautorizat cu motociclete, ATV-uri , masini off-road, sănii cu motor, autoturisme sau alte tipuri de autovehicule pe suprafaţa ariilor naturale protejate, in afara drumurilor publice, a drumurilor forestiere pe care accesul nu este interzis prin semne sau bariere şi a terenurilor special amenajate în acest scop.
Regulamentul privind conservarea ecosistemului si reglementari privind circulația motocicletelor, ATV-urilor si mașinilor off-road  pe raza UAT Sadu – județul Sibiu a fost supus dezbaterii publice prin postarea pe rețelele publice de socializare, fiind completat conform intervențiilor opiniei publice.
În conformitate cu art. 129 alin. (1) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, care reglementează faptul că (1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

Ținând cont de cele expuse mai sus și cu respectarea  prevederilor legale în vigoare, supun analizei și aprobării Consiliului Local al comunei Sadu proiectul de hotărâre privind aprobarea Regulamentului privind circulația ATV-urilor, motocicletelor, mopedelor și mașinilor off-road pe raza comunei Sadu, jud. Sibiu.

